ai4bharat/Pralekha huggingface dataset:
रसायन एवं उर्वरक मंत्रालय
श्री मनसुख मंडाविया ने प्रधानमंत्री भारतीय जनौषधि परियोजना के भंडारगृह का उद्घाटन किया
श्री मंडाविया ने परियोजना के लिए डिजिटल नकद प्रबंधन प्रणाली का भी उद्घाटन किया
 द्वारा स्थापित हाईटेक केंद्रीय भंडारगृह का उद्घाटन किया। इस हाईटेक केंद्रीय भंडारगृह से देशभर के परियोजना केंद्रों के लिए जनौषधि जीवन रक्षक दवाओं के वितरण की सुविधा होगी।
श्री मनसुख मंडाविया ने कल प्रधानमंत्री भारतीय जनौषधि परियोजना  के लिए डिजिटल नकद प्रबंधन प्रणाली का उद्घाटन किया था, जिसे बीपीपीआई और बैंक ऑफ बड़ौदा की साझीदारी से कार्यान्वित किया जा रहा है। बीपीपीआई से दवाओं की खरीद और नकदरहित भुगतान प्रणाली के लिए सभी पीएमबीजेपी केंद्रों पर यह प्रणाली लागू की जाएगी। दवाओं की खरीद के लिए बैंक ऑफ बड़ौदा सभी पीएमबीजेपी केंद्रों को ऋण भी उपलब्ध कराएगा। देशभर में प्रत्येक पीएमबीजेपी केंद्र के लिए केवल बैंक ऑफ बड़ौदा द्वारा खोले गए यूनिक वर्चुअल खाते के माध्यम से नकद रहित लेन-देन हो सकेगा।
श्री मंडाविया ने बताया कि फिलहाल देशभर में 34 राज्यों/ केंद्रशासित प्रदेशों में 4200 से अधिक पीएमबीजेपी केंद्र सक्रिय हैं और इनसे निम्नलिखित उपलब्धियां प्राप्त की गई हैं :-
· पीएमबीजेपी केंद्रों के माध्यम से विक्रय के लिए बास्केट में 700 से अधिक दवाएं और 154 सर्जिकल और अन्य सामग्रियां उपलब्ध हैं। शीघ्र ही दवाओं की संख्या बढ़ाकर 1000 की जाएगी।
· बेहतर भंडारण गुणवत्ता और उपस्कर सेवाएं सुनिश्चित करने के लिए विश्व स्वास्थ्य संगठन के मार्गनिर्देशों के अनुसार केंद्रीय भंडारगृह स्थापित किए गए हैं।
· एक केंद्रीय भंडारगृह, चार क्षेत्रीय भंडारगृह और विभिन्न राज्यों में फैले 53 वितरकों का एक वितरण नेटवर्क सक्रिय है।
· सूचना प्रौद्योगिकी समर्थित एक आधुनिक आपूर्ति श्रृंखला प्रबंधन प्रणाली लागू की गई है।
· सभी पीएमबीजेपी केंद्रों पर ‘प्वाइंट ऑफ सेल’ नामक सॉफ्टवेयर एप्लीकेशन लागू किया गया है।
· इसमें 638 जिले शामिल किए गए हैं, शेष 81 जिले को प्राथमिकता के आधार पर शामिल किया जा रहा है।
· ‘डिजिटल इंिडया’ की अवधारणा कायम रखते हुए सभी आर्थिक लेन-देन डिजिटल रूप से किए जाते हैं।
श्री मंडाविया ने प्रधानमंत्री भारतीय जनौषधि परियोजना की ई-मैगजीन ‘जनौषधि संवाद’  के पहले संस्करण का विमोचन भी किया। उन्होंने कहा कि सभी हितधारकों के साथ संवाद कायम करना महत्वपूर्ण है और ई-मैगजीन ‘जनौषधि संवाद’ का प्रकाशन इस दिशा में एक सकारात्मक कदम है। श्री मंडाविया ने को-ब्रांडिंग स्टैंडी का भी उद्घाटन किया, जिसे बैंक ऑफ बड़ौदा की सभी शाखाओं/एटीएम केंद्रों और पीएमबीजेपी केंद्रों द्वारा दर्शाया जाएगा।
विधि एवं न्याय मंत्रालय
प्रेस विज्ञप्ति
भारत के संविधान के अनुच्छेद 222 के खंड  द्वारा प्रदत्त शक्ति का प्रयोग करते हुए, दिनांक 21.12.2021 की अधिसूचना के जरिए, राष्ट्रपति ने भारत के मुख्य न्यायाधीश के साथ परामर्श के बाद न्यायमूर्ति श्री बीरेंद्र कुमार, न्यायाधीश, पटना उच्च न्यायालय को राजस्थान उच्च न्यायालय में स्थानांतरित किया है।
न्याय विभाग , विधि एवं न्याय मंत्रालय।
विद्युत मंत्रालय
श्री आर के सिंह ने थर्मल पॉवर संयंत्रों की समीक्षा की
श्री सिंह ने विद्युत सार्वजनिक उपक्रमों के अलावा बिजली, कोयला और रेल मंत्रालय के प्रतिनिधियों के साथ बैठक की
बिजली की बढ़ती मांग को देखते हुए कोयला स्टॉक की स्थिति को व्यवस्थित करने के लिए बेहतर समन्वय की जरूरत है
केंद्रीय विद्युत और नवीन एवं नवीकरणीय ऊर्जा मंत्री श्री आर के सिंह ने कल शाम यहां विद्युत मंत्रालय , कोयला मंत्रालय, केंद्रीय विद्युत प्राधिकरण , रेलवे और बिजली के सार्वजनिक उपक्रमों के प्रतिनिधियों के साथ एक विस्तृत समीक्षा बैठक की। ताप विद्युत संयंत्रों  में कोयले के स्टॉक की स्थिति की विस्तृत और व्यापक समीक्षा के तहत उन्होंने अलग-अलग संयंत्रों की जानकारी प्राप्त की। उन्होंने बढ़ती ऊर्जा मांग को देखते हुए अधिकारियों को कोयले के स्टॉक और आपूर्ति को सुव्यवस्थित करने और उसके लिए समन्वित तरीके से काम करने का निर्देश दिया।
श्री सिंह ने बिजली की आवश्यकता की प्रतिदिन की स्थिति और ग्रिड से राज्यों को आपूर्ति हो रही बिजली की भी समीक्षा की। उन्होंने कोयला स्टॉक की स्थिति और जल विद्युत उत्पादन की भी समीक्षा की। उन्होंने बिजली उत्पादन इकाइयों में बिजली उत्पादन में कमी के कारणों के बारे भी जानकारी हासिल की। मंत्री ने बिजली सचिव को 14 दिनों के कोयला स्टॉक बनाए रखने के बेंचमार्क को कम करके 10 दिनों के कोयला स्टॉक के बेंचमार्क की संभावना तलाशने को भी कहा । ताकि अतिरिक्त कोयले को उन संयंत्रों को दिया जा सका जहां स्टॉक की उपलब्धता बेहद कम है।
श्री सिंह ने विद्युत मंत्रालय से कैप्टिव खानों वाले बिजली संयंत्रों की अलग से समीक्षा करने की भी इच्छा व्यक्त की है ताकि उन बिजली संयंत्रों द्वारा खदानों का अधिकतम उपयोग सुनिश्चित किया जा सके। वह यह भी चाहते थे कि मंत्रालय के अधिकारी आयातित और स्वदेशी कोयले के मिश्रण पर अधिक जोर दें। ऐसे में जिन संयंत्रों में कोयले की आयात की जरूरत है। उन्हे लागत के आधार पर फायदा मिल सके।
मंत्री ने कहा कि ऊर्जा की बढ़ती मांग अर्थव्यवस्था के लिए शुभ संकेत है और उत्साहजनक है। अधिकारियों की प्रशंसा करते हुए कि उन्होंने कहा कि वह मौजूदा बाधाओं का सामना कर, उन्हें दूर कर रहे हैं, साथ ही उन्हें आगे बिजली की बढ़ती मांग का भी ध्यान रखना होगा।
कॉरपोरेट कार्य मंत्रालय
आईबीबीआई ने कॉर्पोरेट देनदारों के लिए दिवाला और दिवालियापन की कार्यवाही की व्यक्तिगत गारंटियों के लिए विनियमों को अधिसूचित किया
15 नवंबर को केंद्र सरकार द्वारा अधिसूचना के बाद, कॉर्पोरेट देनदारों के लिए व्यक्तिगत देनदारों की कार्रवाई से संबंधित दि इन्सॉल्वेंसी एंड बैंकरप्सी बोर्ड ऑफ़ इंडिया  ने आज कॉर्पोरेट देनदारों को व्यक्तिगत गारंटियों के दिवाला और दिवालियापन कार्रवाई के लिए नियमन अधिसूचित किये।
कॉर्पोरेट देनदारों को व्यक्तिगत गारंटी देने वाले दिवाला और दिवालियापन कार्रवाई के लिए निम्नलिखित नियमन अधिसूचित किए गए थे :
- इन्सॉल्वेंसी एंड बैंकरप्सी बोर्ड ऑफ़ इंडिया  रेगुलेशंस, 2019, व्यक्तिगत गारंटीकर्ताओं के लिए इन्सॉल्वेंसी रिज़ॉल्यूशन प्रक्रिया के विवरण में शामिल है :
- एक दिवाला रिज़ॉल्यूशन प्रक्रिया के लिए रिज़ॉल्यूशन पेशेवर के रूप में कार्य करने की पात्रता;
- लेनदारों के दावों की प्राप्ति और सत्यापन का तरीका;
- लेनदारों की सूची तैयार करने का तरीका, लेनदारों की बैठकें आयोजित करना और बैठक में मतदान करना;
- पुनर्भुगतान योजना की सामग्री; तथा
- डिस्चार्ज ऑर्डर जारी करने के लिए आवेदन भरने की प्रक्रिया, आदि।
- इन्सॉल्वेंसी एंड बैंकरप्सी बोर्ड ऑफ़ इंडिया  नियमन, 2019 सहित व्यक्तिगत गारंटरों के लिए दिवालियापन प्रक्रिया के विवरण में शामिल है :
- दिवालियापन प्रक्रिया के लिए दिवालियापन ट्रस्टी के रूप में कार्य करने की पात्रता;
- दिवालियापन ट्रस्टी द्वारा प्रस्तुत करने के लिए रिपोर्ट और समय-सीमा तैयार करने का तरीका;
- टकराव के दावों के तरीके और लेनदारों की समिति का गठन, समिति की बैठकें करना और बैठक में मतदान करना; तथा
- दिवालिया की संपत्ति की प्राप्ति और उसके वितरण का तरीका, आदि।
इन्सॉल्वेंसी एंड बैंकरप्सी कोड, 2016,  व्यक्तिगत रूप से चरणबद्ध तरीके से लागू करने में सक्षम बनाने के लिए व्यक्तियों को तीन वर्गों में वर्गीकृत करता है - सीडी के लिए व्यक्तिगत गारंटर, पार्टनरशिप फर्मों और प्रोप्राइटरशिप फर्मों और अन्य व्यक्तियों के लिए व्यक्तिगत गारंटर। केंद्र सरकार ने 15 नवंबर, 2019 की अधिसूचना के माध्यम से 1 दिसंबर, 2019 को सीडी के लिए व्यक्तिगत गारंटर से संबंधित संहिता के प्रावधानों को लागू करने की तारीख के रूप में निर्धारित किया। इसने उसी दिन निम्नलिखित अधिसूचना भी जारी की -
- दिवाला और दिवालियापन  नियम, 2019; तथा
- दिवाला और दिवालियापन  नियम, 2019।
ये नियमन इनसॉल्वेंसी रिज़ॉल्यूशन शुरू करने और सीडी के लिए व्यक्तिगत गारंटरों के खिलाफ दिवालियापन की कार्यवाही की प्रक्रिया, ऐसे आवेदनों को वापस लेने, लेनदारों से दावों को आमंत्रित करने के लिए सार्वजनिक नोटिस के लिए फॉर्म आदि और आवेदन फॉर्म प्रदान करते हैं।
ये नियमन 1 दिसंबर, 2019 से लागू होंगे। ये www.mca.gov.in और www.ibbi.gov.in पर उपलब्ध हैं।
संचार एवं सूचना प्रौद्योगिकी मंत्रालय
केंद्र सरकार ने भारतीय तार मार्ग के अधिकार  नियम, 2021 को अधिसूचित किया
डिजिटल इन्फ्रास्ट्रक्चर की स्थापना के लिए राइट ऑफ वे की अनुमति से संबंधित प्रक्रियाओं को आसान किया गया
ओवरग्राउंड टेलीग्राफ लाइन  की स्थापना के लिए नाममात्र एकमुश्त मुआवजे का प्रावधान किया गया और एक समान प्रक्रिया शुरू की गई
डिजिटल इन्फ्रास्ट्रक्चर के स्थापन, अनुरक्षण,चालन, मरम्मत, अंतरण अथवा स्थानांतरण के लिए प्रशासनिक शुल्क और बहाली शुल्क के अलावा कोई अन्य शुल्क नहीं लिया जाएगा
भारतीय तार मार्ग के अधिकार नियम, 2016 में ओवरग्राउंड टेलीग्राफ लाइन की स्थापना हेतु नाममात्र एकमुश्त मुआवजे और एक-समान प्रक्रिया से सम्बंधित प्रावधानों को शामिल करने के लिए केंद्र सरकार ने 21 अक्टूबर 2021 को भारतीय तार मार्ग के अधिकार  नियम, 2021 को अधिसूचित किया है। ओवरग्राउंड टेलीग्राफ लाइन की स्थापना के लिए एकमुश्त मुवाअजे की राशि अधिकतम एक हजार रुपये प्रति किलोमीटर होगी । ओवरग्राउंड टेलीग्राफ लाइन की स्थापना हेतु राइट ऑफ वे आवेदन के दस्तावेजीकरण को सरल बनाया गया है। साथ ही, अंडरग्राउंड और ओवरग्राउंड टेलीग्राफ इंफ्रास्ट्रक्चर के स्थापन, अनुरक्षण, चालन, मरम्मत, अंतरण अथवा स्थानांतरण के लिए प्रशासनिक शुल्क और बहाली शुल्क के अलावा कोई अन्य शुल्क नहीं होगा।
इन संशोधनों से देश भर में डिजिटल इन्फ्रास्ट्रक्चर की स्थापना और संवर्द्धन के लिए राइट ऑफ वे से संबंधित अनुमति प्रक्रियाएँ आसान हो जाएँगी । एक मजबूत अखिल भारतीय डिजिटल इन्फ्रास्ट्रक्चर के साथ, ग्रामीण-शहरी और अमीर-गरीब के बीच की डिजिटल खाई पटेगी; ई-गवर्नेंस और वित्तीय समावेशन को बल मिलेगा, व्यवसाय में आसानी होगी; नागरिकों और उद्यमों की सूचना और संचार आवश्यकताएँ पूरी होंगी; और अंतत: भारत के डिजिटल रूप से सशक्त अर्थव्यवस्था और समाज में परिवर्तन का स्वप्न हकीकत में परिणत होगा।
सूचना और प्रसारण मंत्रालय
15वे एशिया मीडिया शिखर सम्मेलन का आयोजन नई दिल्ली में 10 से 12 मई 2018 तक
सूचना एवं प्रसारण मंत्रालय 15वे एशिया मीडिया शिखर सम्मेलन का आयोजन नई दिल्ली में 10 से 12 मई 2018 तक भारतीय जनसंचार संस्थान और ब्रॉडकास्ट इंजीनियरिंग कन्सलटेंट इंडिया लिमिटेड के साथ संयुक्त रूप से करेगा। केंद्रीय सूचना एवं प्रसारण और वस्त्र मंत्री श्रीमती स्मृति जुबिन ईरानी 10 मई, 2018 को उद्घाटन समारोह की अध्यक्षता करेंगी और कार्यक्रम में मुख्य अतिथि रहेंगी।
एएमएम 2018, क्वालालंपुर स्थित एशिया-पैसेफिक इंस्टीटयूट आफ ब्राडकास्टिंग डेवलेपमेंट का एशिया प्रशांत क्षेत्र के लिए प्रतिष्ठित शिखर सम्मेलन है और भारत में पहली बार इसका आयोजन किया जा रहा है। इस शिखर सम्मेलन का केंद्रबिंदु “हमारी गाथा-एशिया ओर मोर” रहेगा और इसका आयोजन दो भागो में किया जाएगा। इसमें शिखर सम्मेलन से पहले 8 और 9 मई को कार्यशाला और 10 से 12 मई 2018 तक शिखर सम्मेलन का आयोजन सम्मिलित है। इस शिखर सम्मेलन में एशिया क्षेत्र में सूचना एवं प्रसारण संबंधी मंत्रालय, अंतर्राष्ट्रीय संगठन जैसे यूनेस्को,एफएओ और संयुक्त राष्ट्र संघ, नियामक,सरकारी और निजी टीवी और रेडियो प्रसारण कंपनी,टेलीविजन चैनल और नेटवर्क,संचार के क्षेत्र में शैक्षणिक संस्थान,मीडिया अनुसंधान,सामुदायिक रेडियो संगठन,पत्रकार और मीडिया और प्रसारण उपकरण निर्माता भाग लेंगे।
शिखर सम्मेलन से क्षेत्रीय और दविपक्षीय विचारविमर्श को प्रोत्साहन मिलेगा और क्षेत्र में प्रसारण क्षेत्र के सामने आ रही चुनौतियों पर सहयोग को प्रोत्साहन मिलेगा। शिखर सम्मेलन एशिया क्षेत्र में प्रसारको को साफ्टवेयर और हार्डवेयर क्षेत्र में अपने विचार सांझा करने का अनूठा अवसर प्रदान करेगा। इसके साथ ही नेटवर्किग,व्यापारियो के बीच बैठक और इन बैठको को शिखर सम्मेलन के बाद व्यापार और आर्थिक संबंधो में बदलने का अवसर प्राप्त होगा।
शिखर सम्मेलन में भाग लेने वाले गणमान्य अतिथियो में बांग्लादेश के सूचना मंत्री श्री असुनुल हक इनु, कंबोडिया के सूचना मंत्री श्री डॉ. केयू करिथ,कोरिया संचार कमीशन के स्थायी आयुक्त श्री सैम सियोग को,ईरान के अंतर्राष्ट्रीय विभाग के महानिदेशक और राष्ट्रपति के सलाहकार डॉ. अब्बास नासरी तेहरी और यूनेस्को के नई दिल्ली स्थित कार्यालय के निदेशक श्री शिगेरू आयागी भी उद्घाटन कार्यक्रम में उपस्थित रहेंगे।
शिखर सम्मेलन में 39 देशो के 200 विदेशी प्रतिनिधि भी भागीदारी करेंगे।
इनमें सार्क  आशियान 
पूर्वीएशिया  अफ्रीका 
ओशेनिया  यूरोप सीरिया,उजबेकिस्तान,अमेरिका और चीन के प्रतिनिधि शामिल हैं। शिखर सम्मेलन में 100 भारतीय प्रतिनिधि भी भाग लेंगे।
शिखर सम्मेलन की कार्यसूची में मीडिया नियामक नीति: नीति,नियम और कानून और हमारी रोमांचक कथा पर पूर्ण सत्र सम्मिलित है। समान्तर सत्र में एशिया के आदर्श के रूप में प्रसारण विषय वस्तु, क्या सभी अच्छी कहानिया व्यवसायिक रूप से सफल होनी चाहिए? कहानी व्यक्त करने में प्रसारण और फिल्म उद्योग में नवीन प्रौद्योगिकी,नए युग में मीडिया व्यापार मॉडल, प्रभावी कहानी व्यक्त में चुनौती और अवसर,रेडियो और सामुदायिक रेडियो,चिरस्थायी विकास गाथा-विशेष केंद्र, सीईओ गोलमेज कहानी-कथावाचन और मीडिया की सफलता पर भी विभिन्न सत्रो का आयोजन किया जाएगा।
शिखर सम्मेलन के समापन सत्र में केंद्रीय सूचना एवं प्रसारण,युवा मामले और खेल राज्य मंत्री कर्नल राज्यवर्धन सिंह राठौर विश्व टेलीविजन पुरस्कार 2018 प्रदान करेंगे। समापन समारोह में अगले एएमएस के आयोजन के लिए फिलीपींस को बैटन भी सौंपी जाएगी।
कार्यक्रम के लिए सोशल मीडिया लिंक निम्नलिखित हैं:-
हैशटैग : #AsiaMediaSummit
यूटयूब : https://www.youtube.com/pibindia
टविटर : https:// twitter.com/asiamediasummit
रक्षा मंत्रालय
भारतीय वायुसेना के एएन-32 विमान को स्वदेशी बायो-जेट ईंधन से संचालित करने के लिए प्रमाणित किया गया
भारतीय वायुसेना के दुर्जेय विमान, रूस निर्मित एएन-32 को आज मिश्रित विमानन ईंधन से संचालित करने के लिए औपचारिक रूप से प्रमाणित किया गया। मिश्रित विमानन ईंधन में 10 प्रतिशत तक स्वदेशी बायो-जेट ईंधन का उपयोग किया जायेगा। वायुसेना की ओर से एयर कमोडोर संजीव घुरटिया, वीएसएम, एयर ऑफिसर कमांडिंग, 3 बीआरडी, वायुसेना ने विमान-इंजन परीक्षण केन्द्र, चंडीगढ़ में सीईएमआईएलएसी के मुख्य कार्यकारी श्री पी. जयपाल से अनुमोदन प्रमाण पत्र प्राप्त किया।
वायुसेना ने पिछले एक वर्ष में इस हरित विमानन ईंधन के लिए कई परीक्षण किये हैं। इन परीक्षणों में अंतर्राष्ट्रीय मानकों को ध्यान में रखा गया है। आज के अनुमोदन से स्वदेशी बायो-जेट ईंधन के उपयोग के लिए किए गये विभिन्न परीक्षणों को स्वीकृति मिली है।
सीएसआईआर-आईआईपी प्रयोगशाला, देहरादून ने 2013 में पहली बार स्वदेशी बायो-जेट ईंधन का उत्पादन किया था। परन्तु व्यावसायिक इस्तेमाल के लिए ईंधन का परीक्षण नहीं हो पाया क्योंकि विमानन क्षेत्र में परीक्षण सुविधाओं का अभाव था। वायुसेना प्रमुख बी एस धनोआ, पीवीएसएमएवीएसएम वाईएसएम वीएम एडीसी ने 27 जुलाई 2018 को स्वदेशी ईंधन के परीक्षण व प्रमाणन के लिए अपने संसाधनों के उपयोग की स्वीकृति देने से संबंधित घोषणा की थी। इसके बाद वायुसेना के विमान-परीक्षण दल और इंजीनियरों ने अंतर्राष्ट्रीय मानकों के अनुरूप इस ईंधन का मूल्यांकन किया है। “मेक इन इंडिया” मिशन के लिए यह एक महत्वपूर्ण कदम है। यह जैव-ईंधन वृक्षों द्वारा प्राप्त तेल  की सहायता से तैयार किया जाएगा।
आर.के. मीणा/आरएनएन/एएम/जेके-1290
(Visitor Counter : 308
रक्षा मंत्रालय
राष्ट्रपति ने भारतीय वायु सेना  के 924678 सार्जेंट श्याम वीर सिंह को वायु सेना पदक  प्रदान किया
EMBARGO : NOT TO BE PUBLISHED/BROADCAST/
OR USED ON SOCIAL MEDIA BEFORE 15 AUG 22, 0001 HRS
भारतीय वायु सेना  के 924678 सार्जेंट श्याम वीर सिंह एक गरुड़ उड़ान के पद पर तैनात है।
वह एक ऑपरेशन के दौरान, गरुड़ टीम के स्काउट के तौर पर अपने कर्तव्यों का पालन करते हुए 96 घंटे के एक मिशन पर थे। इस मिशन को 13,000 फीट की ऊंचाई पर  अंजाम दिया जा रहा था। इस ऑपरेशन को पुलवामा के त्राल जिले के धाचीगाम रिजर्व फॉरेस्ट में चलाया गया था।
21 अगस्त 2021 को लगभग प्रातः 0630 बजे गरुड़ दल अपने लक्ष्य वाले इलाके की ओर बढ़ रहा था। इसी दौरान अचानक, एक आतंकवादी ने बाहर आकर सुरक्षा बलों पर भारी गोलीबारी शुरू कर दी। ऐसे में सार्जेंट श्याम वीर ने जबरदस्त धैर्य और साहस का परिचय देते हुए इस भारी गोलाबारी के खिलाफ जवाबी कार्रवाई शुरू कर दी। इन शत्रुतापूर्ण परिस्थितियों से विचलित हुए बिना, सार्जेंट श्याम वीर ने असाधारण साहस का परिचय दिया और एक अनुकूल सामरिक स्थिति में पहुंचते हुए दस मीटर की दूरी से आतंकवादी पर धावा बोलते हुए उसे मार गिराया। बाद में इस आतंकवादी की पहचान जैश-ए-मोहम्मद आतंकी संगठन के श्रेणी ए आतंकवादी के रूप में हुई।
इस अदम्य साहसपूर्ण कार्य के लिए सार्जेंट श्याम वीर सिंह को वायु सेना पदक  से सम्मानित किया गया है।
एमजी/एएम/एसएस
(Visitor Counter : 226
आयुष
श्री सर्बानंद सोनोवाल ने उडुपी में श्री धर्मस्थल मंजूनाथेश्वर कॉलेज ऑफ आयुर्वेद एंड हॉस्पिटल में “रत्नश्री- आरोग्यधाम” का शुभारम्भ किया
केंद्रीय आयुष, पत्तन, पोत परिवहन और जलमार्ग मंत्री श्री सर्बानंद सोनोवाल ने आज उडुपी, कर्नाटक स्थित श्री धर्मस्थल मंजूनाथेश्वर आयुर्वेद हॉस्पिटल की एक नई इकाई रत्नश्री आरोग्यधाम का उद्घाटन किया। इस अवसर पर केंद्रीय कृषि एवं किसान कल्याण मंत्री सुश्री शोभा करंदलाजे और कर्नाटक के समाज कल्याण तथा पिछड़ा वर्ग कल्याण मंत्री श्री कोटा श्रीनिवास पुजारी भी उपस्थित रहे।
इस नई इकाई में एस्थेटिक मेडिसिन यूनिट- श्रृंगार, डीलक्स वार्ड- हेल्थ कॉटेज यूनिट, ध्यान मंदिर, पंचकर्मा सेंटर और स्पेशल वार्ड शामिल है।
उपस्थित लोगों को संबोधित करते हुए श्री सोनोवाल ने समग्र स्वास्थ्य को प्रोत्साहन देने में आयुर्वेद की भूमिका को रेखांकित किया। उन्होंने कहा कि उपचार की आयुष प्रणाली को अपनाकर भारतीयों के स्वास्थ्य में सुधार किया जा सकता है और इस प्रकार एक स्वस्थ भारत का निर्माण किया जा सकता है। उन्होंने आयुर्वेद की वैश्विक स्वीकार्यता के लिए इस क्षेत्र में व्यापक अनुसंधान कराने पर जोर दिया। केंद्रीय मंत्री ने हमारे प्रधानमंत्री श्री नरेन्द्र मोदी के “आत्म निर्भर भारत” के विजन को साकार करने के लिए, इस नए शुरू हुए अस्पताल से मानव जाति की सेवा की कामना की।
इस अवसर पर, मुख्य अतिथि सुश्री शोभा करंदलाजे ने शैक्षणिक संस्थान को उत्कृष्टता केंद्र बनाने में डॉ. डी. वीरेंद्र हेगड़े के विजन को रेखांकित किया। उन्होंने ग्रामीण भारत में स्व-रोजगार के विकास में रूडसेट  की भूमिका के बारे में भी बात की।
एसडीएम एजुकेशन सोसायटी, उजिरे के प्रेसिडेंट डॉ. डी. वीरेंद्र हेगड़े ने अपने अध्यक्षीय संबोधन में स्वास्थ्य को बढ़ावा देने में आयुर्वेद की भूमिका को रेखांकित किया। उन्होंने विशेष रूप से हाल की कोविड-19 जैसी महामारियों के दौरान लोगों की प्रतिरोधकता को बढ़ावा देने में आयुर्वेद की भूमिका पर जोर दिया। उन्होंने आम जनता को अपनी बीमारियों के लिए पहले उपचार के रूप में आयुर्वेद को चुनने की सलाह दी औरकहा कि इस विकल्प को पूरा करने के लिए ही रत्नश्री आरोग्यधाम की स्थापना की गई है।
रक्षा मंत्रालय
भारत-रूस 18वीं आईआरआईजीसी-एमटीसी बैठक के दौरान रक्षा सहयोग पर चर्चा करेंगे
भारत-रूस अंतर-सरकारी आयोग  की आज नई दिल्ली में 18वीं बैठक हुई। बैठक की सह-अध्यक्षता रक्षा मंत्री श्रीमती निर्मला सीतारमण और रूस के रक्षा मंत्री जनरल सर्गेई शोइगु ने की।
द्विपक्षीय विशिष्ट और विशेषाधिकार प्राप्त सामरिक साझेदारी के प्रारूप में आईआरआईजीसी-एमटीसी बैठक में रक्षा उपकरण, उद्योग और भारत एवं रूस के बीच प्रौद्योगिकीय सम्पर्क साथ ही साथ रूस में निर्मित सैन्य उपकरण की बिक्री के पश्चात सहायता/उन्नयन से संबंधित विविध मामलों पर चर्चा हुई। दोनों देशों के मंत्रियों ने द्विपक्षीय रक्षा सहयोग की दिशा में उत्साह और प्रगति पर संतोष व्यक्त किया। कामोव-226 टी हेलीकॉप्टरों, नौसैनिक बेड़ों सहित संयुक्त विनिर्माण परियोजनाओं और भूमि प्रणालियों से संबंधित परियोजनाओं पर गहन चर्चा की गई। दोनों देशों ने “मेक इन इंडिया” पहल के तहत रूस में निर्मित उपकरण के कल-पुर्जों के भारत में संयुक्त विनिर्माण सुगम बनाने के लिए अंतर सरकारी प्रबंधों को आगे बढ़ाने पर भी सहमति प्रकट की।
दोनों सेनाओं के बीच संबंधों को बढ़ावा देने तथा आयोग के कामकाज को तर्कसंगत बनाने के उद्देश्य से मौजूदा आईआरआईजीसी-एमटीसी का सेना और सैन्य तकनीकी सहयोग के प्रति आईआरआईजीसी में नवीनीकरण करने के लिए संशोधित अंतर-सरकारी समझौते पर भी दोनों मंत्रियों द्वारा हस्ताक्षर किए गए।
दोनों मंत्रियों ने दोनों देशों के सशस्त्र बलों के बीच संयुक्त अभ्यासों, प्रशिक्षण संबंधी आदान-प्रदान दोबारा शुरू होने और रक्षा सहयोग के संबंध में जून 2017 को हस्ताक्षरित द्विपक्षीय योजना के प्रारूप में अन्य संवादों की दिशा में हुई प्रगति पर संतोष व्यक्त किया।
आईआरआईजीसी-एमटीसी की औपचारिक बैठक रूस में 2019 में परस्पर सुविधाजनक की तिथियों पर आयोजित करने का प्रस्ताव है।
(आर.के.मीणा/अर्चना/आरके/एमएस-11731
कौशल विकास एवं उद्यमिता मंत्रालय
खाड़ी देशों से लौटने वाले नागरिकों की सहायता
भारत सरकार ने वंदे भारत मिशन  के तहत लौटने वाले नागरिकों की स्किल मैपिंग के लिए स्वदेश  नामक पहल शुरू की। स्वदेश कौशल विकास और उद्यमिता मंत्रालय, नागर विमानन मंत्रालय और विदेश मंत्रालय की संयुक्त पहल है, जिसका उद्देश्य अपने कौशल और अनुभव के आधार पर लौटने वाले नागरिकों का एक डेटाबेस तैयार करना है। वापस आ रहे नागरिकों को एक ऑनलाइन स्किल कार्ड भरना होता है, जिसमें उनके कार्य क्षेत्र, नौकरी का पद, रोजगार और अनुभव के वर्षों का विवरण देना होता है। 25 जनवरी 2021 तक 30,500 से ज्यादा नागरिकों ने स्वदेश कौशल कार्ड के लिए पंजीकरण कराया था, जिसमें से 24,500 से ज्यादा  नागरिक खाड़ी सहयोग परिषद  के देशों  से लौट आए हैं।
स्वदेश पंजीकरण के विवरण को स्किल इंडिया के असीम  पोर्टल के साथ एकीकृत किया गया है। वर्तमान में 800+ नियोक्ता असीम पोर्टल पर पंजीकृत हैं और उन्होंने भारत में 5 लाख से ज्यादा कर्मचारियों की संयुक्त मांग की है। असीम के माध्यम से स्वदेश उम्मीदवारों को उनके हिसाब से प्रासंगिक नौकरी के अवसर प्रदान करने के लिए नियोक्ता तक विशिष्ट पहुंच भी उपलब्ध कराई जा रही है। विभिन्न देशों के साथ समझौता ज्ञापन/सहयोग ज्ञापन के तहत खाड़ी देशों से लौटने वाले लोगों समेत अन्य कामगारों के लिए माइग्रेशन कॉरिडोर सहित अन्य देशों में काम करने की गुंजाइश है।
एमजी/एएम/एएस
(Visitor Counter : 175
कौशल विकास एवं उद्यमिता मंत्रालय
आईटीआई ने पिछले 6 महीनों में 719 निजी कंपनियों के साथ साझेदारी की है
रक्षा मंत्रालय
कल राष्ट्रीय युद्ध स्मारक की तीसरी वर्षगांठ मनाई जाएगी
25 फरवरी, 2022 को राष्ट्रीय युद्ध स्मारक  की तीसरी वर्षगांठ मनाई जाएगी। इस अवसर पर भारतीय सेना, भारतीय नौसेना और भारतीय वायु सेना के उप प्रमुखों के साथ चीफ ऑफ स्टाफ कमेटी  के अध्यक्ष के लिए एकीकृत रक्षा स्टाफ के प्रमुख एयर मार्शल बीआर कृष्णा एनडब्ल्यूएम पर माल्यार्पण करेंगे व राष्ट्र के शहीद हुए वीरों को श्रद्धांजलि देंगे। इसके अलावा नई दिल्ली के रोहिणी स्थित वीएसपीके इंटरनेशनल स्कूल के छात्रों के बैंड के साथ इंटर सर्विसेज बैंड दर्शकों के मन को मोहने का काम करेंगे। वहीं, शाम का समापन शहीदों के परिजन  के समारोह के साथ होगा। इस दौरान परिजन सैनिक के सर्वोच्च बलिदान को याद करते हुए अमर चक्र पर माल्यार्पण करेंगे।
इसका स्मरण किया जा सकता है कि विद्यालय के बच्चों में देशभक्ति, कर्तव्य के प्रति समर्पण, साहस व बलिदान के मूल्यों को विकसित करने और लोगों, विशेष रूप से युवाओं की भागीदारी बढ़ाने के उद्देश्य से एनडब्ल्यूएम में अपना प्रदर्शन करने के लिए स्कूल बैंड की पहल की गई थी, जिससे वे प्रतिष्ठित युद्ध स्मारक से जुड़े विभिन्न पहलुओं का अनुभव कर सकें।
23 फरवरी, 2022 को एनडब्ल्यूएम में अपना प्रदर्शन करने वाला पहला स्कूल बैंड गाजियाबाद स्थित श्री ठाकुरद्वारा बालिका विद्यालय का था। वहीं, एनओके समारोह को कोविड-19 के कारण स्थगित कर दिया गया था। इसे भी अब 23 फरवरी, 2022 को फिर से शुरू किया गया है।
25 फरवरी, 2019 को प्रधानमंत्री श्री नरेन्द्र मोदी ने राष्ट्र को एनडब्ल्यूएम समर्पित किया गया था। यह आजादी के बाद वीर सैनिकों के किए गए बलिदान का प्रमाण है। इस स्मारक में जीवंत ज्योति है, जो एक सैनिक द्वारा अपने कर्तव्य के अनुरूप किए गए सर्वोच्च बलिदान का उदाहरण है और यह उन्हें अमर बनाता है। इस स्मारक के उद्घाटन के बाद राष्ट्रीय दिवस पर मनाए जाने वाले समारोह सहित सभी श्रद्धांजलि कार्यक्रम केवल एनडब्ल्यूएम में आयोजित किए जाते हैं।
प्रधानमंत्री कार्यालय
प्रधानमंत्री श्री नरेन्द्र मोदी और डेनमार्क की प्रधानमंत्री मैटी फ्रैडरिक्सन के बीच टेलीफोन पर बातचीत
प्रधानमंत्री श्री नरेन्द्र मोदी ने आज डेनमार्क की प्रधानमंत्री मैटी फ्रैडरिक्सन के साथ टेलीफोन पर बातचीत की।
दोनों नेताओं ने कोविड-।9 महामारी से निपटने के लिए दोनों देशों में उठाए गए कदमों की तुलना की। प्रधान मंत्री ने डेनमार्क द्वारा संक्रमण में वृद्धि के बिना लॉकडाउन प्रतिबंधों को हटाने में उसकी सफलता की सराहना की। दोनों नेताओं ने इस बात पर सहमति व्यक्त की कि भारत और डेनमार्क के विशेषज्ञ एक-दूसरे के अनुभव से सीखने के लिए संपर्क में रहेंगे।
दोनों नेताओं ने भारत-डेनमार्क संबंधों को और मजबूत करने की अपनी साझा इच्छा को दोहराया, और उन तरीकों पर चर्चा की, जिसमें दोनों देश कोविड के बाद की दुनिया में मिलकर काम कर सकते हैं।
उन्होंने 12 मई 2020 को दोनों विदेश मंत्रियों के बीच संयुक्त आयोग की बैठक सफलतापूर्वक आयोजित करने का स्वागत किया।
इस बात से सहमत होते हुए कि स्वास्थ्य अनुसंधान, स्वच्छ और हरित ऊर्जा, और जलवायु परिवर्तन लचीलापन जैसे क्षेत्रों में पारस्परिक लाभ के लिए सहयोग की जबरदस्त गुंजाइश है, दोनों नेताओं ने भारत और डेनमार्क के बीच एक मजबूत हरित रणनीतिक साझेदारी बनाने की दिशा में काम करने के लिए खुद को प्रतिबद्ध किया।
प्रधानमंत्री कार्यालय
प्रधानमंत्री ने राजमाता विजया राजे सिंधिया जी को उनकी जयंती पर श्रद्धांजलि दी
प्रधानमंत्री श्री नरेन्द्र मोदी ने राजमाता विजया राजे सिंधिया जी को उनकी जयंती पर श्रद्धांजलि दी है।
प्रधानमंत्री ने एक ट्वीट में कहा;
"राजमाता विजया राजे सिंधिया जी को उनकी जयंती पर श्रद्धांजलि। उनका जीवन पूरी तरह से जन सेवा के लिए समर्पित था। वे साहसी और दयालु थीं। यदि बीजेपी एक ऐसी पार्टी के रूप में उभरी है, जिस पर लोग भरोसा करते हैं, तो ऐसा इसलिए है, क्योंकि हमारे पास राजमाता जी जैसी महान हस्ती थीं, जिन्होंने लोगों के बीच काम किया और पार्टी को मजबूत किया।"
एमजी/एएम/जेके
(
गृह मंत्रालय
कैबिनेट ने भारत और ब्राजील के बीच अपराध से जुड़े मामलों में परस्पर कानूनी सहायता के बारे में समझौता करने की मंज़ूरी दी
(केंद्रीय मंत्रिमंडल ने प्रधानमंत्री श्री नरेन्द्र मोदी की अध्यक्षता में भारत और ब्राजील के बीच अपराध से जुड़े मामलों में परस्पर कानूनी सहायता के लिए समझौता करने को मंजूरी दे दी है। इस समझौते पर अभी हस्ताक्षर होने बाकी हैं।
इस समझौते का उद्देश्य आपराधिक मामलों में सहयोग और परस्पर कानूनी मदद के जरिए उनकी जांच-पड़ताल और अभियोजन में दोनों देशों की कार्यकुशलता को बढ़ाना है। अंतर्देशीय अपराध और इसके आतंकवाद से जुड़ाव के संदर्भ में प्रस्तावित समझौता ब्राजील के साथ द्वीपक्षीय सहयोग के लिए व्यापक कानूनी फ्रेमवर्क उपलब्ध कराएगा। इससे अपराध की जांच-पड़ताल और अभियोजन के साथ ही उसकी प्रक्रियाओं और साधनों का पता लगाने, उन पर अंकुश लगाने और उनकी कुर्की में मदद मिलेगी। इससे आतंकी गतिविधियों के लिए वित्तीय मदद को भी रोकने में मदद मिलेगी।